אוליבייה-מאקסנס פרוספר

אוליבייה-מאקסנס פרוספר (בצרפתית: Olivier-Maxence Prosper; נולד ב-25 בפברואר 2003) הוא כדורסלן קנדי המשחק בעמדות הסמול והפאוור פורוורד בדאלאס מאבריקס.

קריירה
פרוספר נולד במונטריאול, קנדה, לאב שנולד בהאיטי ולאם קנדית, שניהם כדורסלני עבר. הוא למד בתיכון מקומי, שלא הייתה לו קבוצת כדורסל, ובגיל 16 עבר לאילינוי כדי לשחק כדורסל בתיכון שם. לאחר מכן עבר לאקדמיית ה-NBA במקסיקו סיטי. הוא בחר לשחק עבור קבוצת הכדורסל של אוניברסיטת קלמסון, אך מיעט לשחק ועבר לקבוצת הכדורסל של אוניברסיטת מרקט. בעונתו הראשונה הוא העמיד ממוצעים של 6.6 נקודות ו-3.3 ריבאונדים למשחק, ובעונתו השנייה השתפר ורשם 12.5 נקודות, 4.7 ריבאונדים ו-0.9 חטיפות למשחק.

ב-12 באפריל 2023 הכריז כי יתמודד בדראפט 2023 ב-NBA. בדראפט נבחר פרוספר בבחירה ה-24 על ידי סקרמנטו קינגס, אך הועבר בטרייד לדאלאס מאבריקס, יחד עם רישון הולמס. ב-16 ביולי חתם על חוזה רשמי בדאלאס.

קישורים חיצוניים

הערות שוליים

כדורסלנים קנדים
מונטריאול: כדורסלנים
כדורסלני אוניברסיטת קלמסון
כדורסלני אוניברסיטת מרקט
כדורסלני דאלאס מאבריקס
בחירות דראפט של סקרמנטו קינגס
ספורטאים קנדים בארצות הברית
קנדים שנולדו ב-2002